**A Pénzmúzeum** **„A pénz beszél” elnevezésű Digitális Alkotó Pályázat leírása és részvételi feltételeinek szabályzata**

Az MNB-EduLab Kft. ebben a tanévben meghirdeti digitális alkotó pályázatát “A pénz beszél” címmel. A pályázat kiírásával a szervezet célja, hogy a középiskolások, illetve egyetemisták digitális és pénzügyi kompetenciáinak szélesítését és továbbfejlesztését célzó kreatív és innovatív tartalmak kidolgozását ösztönözze.

Jelen Szabályzat a MNB-EduLab Kompetencia Központ Korlátolt Felelősségű Társaság „a pénz beszél” elnevezésű pályázat szabályait tartalmazza, ezért kérjük a részvétel előtt figyelmesen olvassa el!

A Szervező biztosítja a Szabályzat folyamatos elérhetőségét a pályázat ideje alatt.

1. **A nyereménypályázat szervezője**
2. „A pénz beszél” elnevezésű pályázat (a továbbiakban: **Pályázat**) szervezője és lebonyolítója az MNB-EduLab Kompetencia Központ Korlátolt felelősségű Társaság (székhely: 1013 Budapest, Krisztina körút 55.; cégjegyzékszám: 01-09-386367; a továbbiakban: „**Szervező**”).
3. A Szervező kijelenti, hogy a Pályázat a szerencsejáték szervezéséről szóló 1991. évi XXXIV. törvény alapján nem minősül szerencsepályázatnak vagy bejelentés-köteles tombolának, ajándéksorsolásnak, így az szabadon, engedély és bejelentés nélkül szervezhető.
4. Jelen szabályzat a Szervező által szervezett Magyar Pénzmúzeum és Látogatóközpont (a továbbiakban: **Pénzmúzeum**) weboldalán (<http://www.penzmuzeum.hu>), Facebook (<http://www.facebook.com/penzmuzeum>), Instagram (<https://www.instagram.com/penzmuzeum/>), valamint TikTok oldalán (<https://www.tiktok.com/@penzmuzeum>) közzétett posztban megjelenő Pályázatra vonatkozik.
5. A Pályázatban való részvétel a jelen szabályzat és a IX. pontban hivatkozott adatkezelési tájékoztató automatikus, minden további jognyilatkozat nélküli elfogadását jelenti.
6. A jelen szabályzatban foglaltakért, továbbá a Pályázattal kapcsolatos kötelezettségek teljesítéséért a kizárólagos felelősség a Szervezőt terheli.
7. A Pályázat szervezését, bonyolítását, a pályázati videók elbírálását, valamint az adatkezelést, a nyertesek értesítését és a nyeremények kézbesítését kizárólag a Szervező végzi.
8. **Részvételi feltételek**
9. A Pályázatban azok vehetnek részt, akik érvényes regisztrációval rendelkeznek a www.facebook.com/www.instagram.com/[www.tiktok.com](http://www.tiktok.com) weboldalon, a vonatkozó internetes felület felhasználási és adatkezelési feltételeit elfogadta, valamint a Pályázat időtartama alatt az adott internetes felületen a Szervező oldalát követik.
10. A Pályázatban részt vehet minden 14 és 18 év közötti – azaz a 14. életévét betöltött, de a 18. életévét még be nem töltött - természetes személy, aki érvényes személyazonosító okmánnyal rendelkezik és Magyarországon lakó- vagy tartózkodási hellyel rendelkezik (a továbbiakban: **Pályázó**).
11. A Pályázó a Pályázatban való részvétel előtt köteles tájékozódni a Szabályzat rendelkezéseiről, a Szervező a tájékozódás elmulasztásából eredő esetleges következményekért felelősséget nem vállal.
12. A Pályázatban való részvétel önkéntes és ingyenes, nem feltétele a Szervező szolgáltatásának igénybevétele. A Pályázatban való részvételre irányuló kifejezett ráutaló magatartással való jelentkezésnek minősül, ha a Pályázó a nyeremény megszerzése érdekében a IV. pont első bekezdésében foglaltaknak eleget tesz.
13. A Pályázatban való részvételhez kizárólag saját Facebook/Instagram/TikTok regisztrációját használhatja fel. Amennyiben a Pályázó nem saját maga által regisztrált e-mail címet vagy Facebook/Instagram/TikTok profilt vesz igénybe, a Pályázattal kapcsolatos, e-mail postafiók, Facebook/Instagram/TikTok profil használat jogosultság hiányából fakadó vitákkal kapcsolatban Szervező, mindennemű felelősségét kizárja.
14. Az internetes oldal megnyitása adatforgalommal járhat, amelynek esetleges költsége a Pályázót terheli és a költség mértéke függhet a Pályázó internetszolgáltatójától, a szolgáltatás díjcsomagjától és annak konstrukciójától.
15. A Pályázó tudomásul veszi, hogy a Pályázat technikai infrastruktúrájának tartalma, teljesítménye, üzenet- és adatátviteli-, valamint válaszadási sebessége a kiszolgáló technológia függvénye, és ezáltal ezeket kedvezőtlenül befolyásolja olyan a Szervezőn kívülálló tényező, mint például, de nem kizárólagosan: kapcsolati hiba, a szerver számítógépeinek teljesítménye, a hálózati leterheltség és torlódás, a lefedettség, valamint a biztonságos hálózati kapcsolat fenntartása. A Szervező e bekezdésben írtakból fakadó mindennemű felelősségtől mentesül.
16. A Pályázat végén a Szervező felveszi a kapcsolatot a nyertesekkel adataik egyeztetése céljából. A Pályázatban résztvevők vállalják, hogy nyertességük esetén együttműködnek a Szervezővel a nyeremény átadása céljából.
17. A pályázatból a Szervező kizárja azt a Pályázót, aki bármilyen módon veszélyezteti a Pályázat tisztességes lebonyolítását, illetve a jelen Szabályzat mellékletét képező Adatvédelmi Tájékoztatóban (a továbbiakban: Adatvédelmi Tájékoztató) meghatározott hozzájárulását a Pályázat időtartama alatt, vagy a sorsolást megelőzően visszavonja. A kizárás tényéről a Szervező a Pályázó külön értesítést nem küld.
18. A Szervező nem tekinti érvényesnek és fenntartja a jogát arra vonatkozóan, hogy kizárja a Pályázatból azokat, akiknek kommentje vagy feltöltött videója:

* káromkodást tartalmaz;
* obszcén, fenyegető, agresszív stílusú;
* pornográf vagy szexuális tartalmú;
* bármely személlyel/Szervezővel vagy annak termékeivel kapcsolatosan sértő vagy nem megfelelő hangvételű;
* Pályázó vagy harmadik személy szerzői -, személyes- vagy más jogát sérti;
* harmadik személyek személyes adatait tartalmazza;
* reklámot hordoz vagy arra utal;
* bármilyen más okból jogszabályba ütköznek.

1. A Szervező jogosult saját belátása szerint külön értesítés, jóvátétel, kártérítés és indokolás nélkül kizárni – a fentebb felsorolt eseteken kívül - azt a Pályázót a Pályázatból:

* aki nem, illetve nem lett volna jogosult részt venni a Pályázatban, így különösen, ha regisztrációja nem felel meg a jelen Szabályzatban foglalt követelményeknek, vagy egyébként jogszabályt sért;
* aki a Szervező alkalmazottja, valamint ezen személyek Ptk. 8:1. § (1) bek. 2. pontjában meghatározott hozzátartozója;
* aki bármilyen módon megsérti a jelen Szabályzat rendelkezéseit, vagy a Pályázatával összefüggésben egyébként jogszabályt, más jogát, és/vagy jogos érdekét sérti, illetve erre nézve alapos gyanú merül fel;
* aki a megadott határidőn belül nem veszi fel a kapcsolatot a Szervezővel;
* aki valótlan, vagy hibás személyes adatokat küld meg a Szervező részére, vagy szándéka egyéb módon arra irányul, hogy a Pályázatban valótlan, vagy a valós Pályázótól eltérő más személyt jogosítson nyereményre vagy az eredeti Pályázótól eltérő más személyt regisztráljanak Pályázóként; valamint akit, illetve amelyet a Szervező egyéb okból jónak látnak törölni, így különösen akkor, ha a Pályázó az adott internetes felületen nem lett volna jogosult regisztrálni, vagy kommentjeivel/nyilatkozataival sérti a Szervező jogos gazdasági érdekeit.

1. Amennyiben a Pályázó magatartása következtében vagy azzal összefüggésben harmadik személy vagy hatóság a Szervezővel szemben eljárást indít vagy igényt támaszt, úgy a Pályázó köteles a Szervezőnek megtéríteni minden olyan kárt, vagyoni hátrányt, költséget, ami a Szervezőt a Pályázó bármely jogellenes magatartása miatt vagy azzal összefüggésben éri.
2. A Pályázó kijelenti, hogy a Pályázatra történő jelentkezés során megadott adatai megfelelnek a valóságnak.
3. **Kizárások**
4. A Pályázatban nem vehetnek részt:

* a Szervező vezető tisztségviselői, munkavállalói, megbízottjai, valamint ezen személyeknek a Ptk. 8:1. § (1) 1 pontjában meghatározott közeli hozzátartozói;
* a Szervező megbízásából a Pályázat előkészítésében és lebonyolításában közreműködő személyek és cégek vezető tisztségviselői, munkavállalói, megbízottjai, valamint, ezen személyeknek a Ptk. 8:1. § (1) 1 pontjában meghatározott közeli hozzátartozói;
* 14. életévüket be nem töltött személyek
* 14. életévét betöltött, de 18. életévét be nem töltött személy, aki a Szervező ezirányú felhívására – az abban meghatározott határidőig – sem csatolta a pályázatához a pályázatban való részvételéhez szükséges törvényes képviselői hozzájárulást.

1. Ha olyan Pályázó regisztrál, aki a TikTok regisztráció feltételeit megszegve vagy megkerülve részt vesz a Pályázatban, automatikusan kizárásra kerül. A Pályázatban nem vesznek részt azok a személyek, akik a regisztráció során az adataikat hibásan, hiányosan, vagy nem adták meg.
2. **Szerzői jogok**
3. A Pályázó szavatol azért, hogy a pályázatában, illetve az annak eredményeként keletkező szerzői mű létrehozása során a Szervező részére átadott, vagy érdekében igénybe vett szerzői oltalom alatt álló művek felhasználására, illetve szükség szerint e művek felhasználási jogainak a Szervezőre történő átruházására jogosult.
4. A Pályázó jelen pályázatban való részvétellel elismeri, hogy a Szervező kizárólagos felhasználási jogot szerez valamennyi, jelen pályázat keretében létrejött és a Szervező részére átadott, a szerzői jogról szóló 1999. évi LXXVI. törvény (a továbbiakban: Szjt.) hatálya alá tartozó mű felett, azt szabadon felhasználhatja, többszörözheti, átdolgozhatja, terjesztheti azzal, hogy a Pályázót megilletik a szerző személyhez fűződő jogai, és a Szervező szavatol azok érvényesítése tekintetében.
5. A Pályázó az Szjt. 47. § (2) bekezdése alapján hozzájárul ahhoz, hogy a Szervező a mű többszörözése során a művet rögzítse, azt számítógéppel vagy elektronikus adathordozóra másolja.
6. A Pályázó az Szjt. 46. § (1) bekezdése alapján hozzájárul ahhoz, hogy a jelen szerződés teljesítése során átadott anyagokkal kapcsolatban a Szervezőt megillető jogokat a Szervező harmadik személyre akár ingyenesen, akár ellenérték fejében átruházza, vagy harmadik személynek további engedélyt adjon a felhasználásra.
7. **A Pályázat leírása, menete**
8. A Pályázat megvalósulási helye a Szervező hivatalos TikTok oldala (<https://www.tiktok.com/@penzmuzeum>).
9. A Pályázó olyan szórakoztató, de mégis edukatív digitális tartalom készítésére köteles, amelyben közgazdasággal kapcsolatos kifejezést magyaráz el a fiatal korosztály számára fogyasztható formában. Minden jelentkező maximum egy videóval (maximum 45 másodperc hosszúságú) indulhat a pályázaton.
10. A Pályázó a Pályázat benyújtásával hozzájárul annak nyilvánosságra hozatalához, szavatolja, hogy az nem sérti harmadik személy szerzői, vagyoni és felhasználási, illetve egyéb jogait.
11. A Pályázó a videó elküldésével kifejezetten vállalja a pályamű tartalmáért a felelősséget, és tudomással veszi, hogy az általa beküldött pályaművel kapcsolatos esetleges jogi vagy anyagi következmények is kizárólag a Pályázót terhelik. Amennyiben személyiségi vagy szerzői jogok, illetve egyéb jogsértés vonatkozásában harmadik személynek a beküldött pályaművel kapcsolatban bármilyen kifogása merülne fel, az ezzel kapcsolatos felelősség kizárólagosan a Pályázót terheli, és az ilyen jellegű igényekből eredő követeléseket a Szervező jogosult a Pályázóra áthárítani.
12. A videókat az alábbi email címre szükséges elküldeni: [palyazat@penzmuzeum.hu](mailto:palyazat@penzmuzeum.hu) email címre, Tiktok pályázat címmel az alábbi formai követelménnyel:

- legalább HD (1080 x 1920 pixel) felbontásban,

- álló tájolással,

- maximum 45 másodperc hosszúságban,

- Wetransfer ingyenes fájlküldő segítségével.

1. **A videók beküldési határideje: 2023. december 17. napja.**
2. A pályaműveket szakmai zsűri értékeli az alábbi szempontok alapján:

- kreativitás és egyediség;

- szakmailag hiteles pénzügyi ismeretek bemutatása a videóban;

- technikai kivitelezés

- a Pénzmúzeum felkeresésére történő ösztönzés

1. A pályázó vállalja, hogy az általa elkészített TikTok videó minden szempontból márkanév- illetve brand mentes, megfelel a gazdasági reklámtevékenység alapvető feltételeiről és egyes korlátairól szóló 2008. évi XLVIII. törvényben foglaltaknak.

A Pályázó vállalja, hogy élő szereplős TikTok videó esetén annak minden szereplőjétől beszerzi és a Szervezőnek átadja az arra vonatkozó nyilatkozatot, hogy vállalja a videóban való szereplést és hozzájárul a videó pályázatra való benyújtásához, illetve a videó pályázati feltételek szerinti további felhasználásához. A nyilatkozat jelen Szabályzat 2. számú mellékletében található.

1. A videó mellé kérjük megjelölni a pályázó nevét és életkorát, valamint csatolmányként megküldeni - amennyiben szükséges – az adatkezelési hozzájáruló nyilatkozatot, valamint a szülői hozzájáruló nyilatkozatot aláírt pdf/jpeg formátumban.
2. A beérkezett TikTok videó pályázatokat előzetesen a Szervező munkatársai és az általuk felkért szakmai zsűri értékeli, majd 1-től 10-ig pontozza (10 pontot a legjobbra értékelt pályaművek kapnak), tehát a következő fordulóba maximum 15 alkotás kerülhet. Ezt követően Pénzmúzeum TikTok oldalára kerülnek fel a zsűri által kiválasztott alkotások, ezután kezdetét veszi a „like-vadászat”.

Az összes pályaműre 2023. december 20. napján 17 óra 40 perc 00 másodperctől és 2023. december 21. 23 óra 59 perc 59 másodperc között lehet gyűjteni a like-okat a TikTok felületeken.

A szavazás lezárulta után, legtöbb like-ot gyűjtő alkotás 10 pontot, a második 9 pontot, illetve rendre minden további eggyel kevesebb pontot kaphat. A közönségszavazatok és a szakmai zsűri által adott pontok összegéből alakul ki a végleges sorrend.

1. A Szervező a Pályázattal kapcsolatos bármilyen kérdéssel vagy panasszal kapcsolatban a Pénzmúzeum weboldalán (<http://www.penzmuzeum.hu>) nyújt felvilágosítást.
2. **A Pályázat időtartama**
3. A Pályázat 2023. november 2. napján 17 óra 00 perc 00 másodperctől 2023. december 21. napján 23 óra 59 perc 59 másodpercig tart.
4. Eredményhirdetés: 2023. december 22. napján.
5. A Szervező fenntartja a jogot, hogy a Szabályzatban foglalt feltételeket vagy magát a Pályázatot a Pályázat időtartama alatt egyoldalúan módosítsa, vagy megszüntesse.
6. A Pályázat időtartamának kezdete előtt és befejezése után érkezett jelentkezések érvénytelenek, azok a pályázaton nem vesznek részt.
7. A Szervező nem vállal felelősséget a Pályázó mulasztásából eredő következményekért, így különösen nem biztosít meghosszabbított határidőt a Pályázók részére.
8. **Eredményhirdetés és nyeremény**
9. **Eredményhirdetés:** 2023. december 22. napján került sor.
10. **Az eredményhirdetés helyszíne**: Szervező székhelye.
11. **Az eredményhirdetés végrehajtója**: a Szervező.
12. A Szervező összesen 3 (három) darab nyertes pályázót és 2 (kettő) darab különdíjast hirdet ki.
13. A Nyertesek az alábbi nyereményekre (a továbbiakban együttesen: Nyeremény) szereznek jogosultságot:

* 1. helyezett - Apple MacBook Pro (m2; 13")
* 2. helyezett - iPhone 15 Pro okostelefon készülék
* 3. helyezett - Apple iPad Air 5

Továbbá kettő darab külön díj is gazdára talál:

* a legkreatívabb videó kategória nyertese 150.000 Ft-os Emag vásárlási utalványt kap;
* a leginformatívabb videó kategória nyertese 150.000 Ft-os Emag vásárlási utalványt kap.

1. A Nyeremény készpénzre nem váltható át, más nyereményre nem módosítható és másra  
   nem ruházható át.
2. **A Nyeremény átvétele**
3. A nyertes Pályázót a Szervező az VI.1. pontban megjelölt Eredményhirdetés napján értesíti és tájékoztatja a további teendőkről. A Szervező kizárólag a Nyertes részére küld értesítést, ezzel kapcsolatban a nem nyertes Pályázók vonatkozásában bármely nemű jogorvoslat kizárt.
4. A Nyertesek neve a VII. 1. pontban megjelölt időben a Pénzmúzeum TikTok oldalán külön bejegyzésben közzétételre került.
5. A nyilvánosságra hozatal során a nyertes Pályázó neve jelenik meg, amelyhez valamennyi Pályázó a Pályázatra történő jelentkezéssel kifejezetten és feltétel nélkül hozzájárul.
6. A nyertes Pályázó köteles az Értesítés kézhezvételét követő 72 órán belül visszaigazolni az értesítést az [palyazat@penzmuzeum.hu](mailto:palyazat@penzmuzeum.hu) címre küldött e-mailben és megadni személyes adatait és telefonszámát. A Szervező pedig adategyeztetés céljából a nyertes Pályázót az általa megadott elérhetőségen (lehetőleg telefonszámon) az Értesítés visszaigazolását követő 7 napon belül felhívhatja.

Az a nyertes Pályázó, aki a fentiekben leírtak szerint, a fenti határidőben nem veszi fel a kapcsolatot a Szervezővel, jelen Szabályzat elfogadásával kifejezetten és visszavonhatatlanul, írásban lemond az ezzel összefüggő bármilyen kártérítési, megtérítési, illetve egyéb igényéről.

A Szervező nem vállal felelősséget a Pályázó mulasztásából eredő következményekért.

1. A Nyeremény a Szervező által kerül átadásra. A Nyertes köteles együttműködni a Szervezővel annak érdekében, hogy a Nyeremény átadására-átvételére a jelen szabályzatban meghatározott módon és időben sor kerüljön.
2. **A Nyereményt a Magyar Pénzmúzeum és Látogatóközpontban (1122 Budapest, Krisztina körút 6-8.) lehet személyesen átvenni** **2023. december 22. napja és 2024. január 15. napja között.**
3. Amennyiben a Nyertes nem tudja a megadott határidőn belül átvenni a Nyereményt, és erről az átvételre megadott határidőn belül értesíti a Szervezőt, Szervező a Nyertes által megjelölt GLS CsomagPontra küldi el a Nyereményt, ahol a Nyeremény (csomagok) átvétele a Nyertes (címzett) - vagy az általa teljes bizonyító erejű magánokiratban meghatalmazott személy - fényképes azonosító igazolvány általi beazonosítása, és a Szervező által a Nyertesnek megadott csomagszám megadása mellett történik.
4. A Nyereményt kizárólag a nyertes Pályázó veheti át.
5. A Szervező köteles a Nyereményért jelentkező Pályázó személyazonosságát és életkorát ellenőrizni, amit a nyertes Pályázó személyi igazolványa – vagy más erre alkalmas arcképes hivatalos okmánya (gépjármű vezetői jogosítvány, útlevél) – bemutatásával köteles igazolni. Amennyiben a nyertes Pályázó ennek a felhívásnak nem tesz eleget, úgy az Nyeremény átadás folyamatát a Szervező köteles megszakítani.
6. Amennyiben a nyertes Pályázó által üzenetben megadott személyes információk hibásak, úgy a nyertes Pályázó elveszti jogosultságát a Nyereményre és ebben az esetben is pótnyertes kerül beállításra. A hibás adatokból eredő nyereményvesztés kapcsán a Szervező nem vonható felelősségre.
7. **Nyereményekkel kapcsolatos díjfizetések**
8. A nyeremények után a hatályos magyar jogszabályok alapján meghatározott adókat és járulékokat, valamint a nyeremény postai küldeményként való megküldésével összefüggő költségeket a Szervező fizeti meg.
9. A Nyeremény átvételével és felhasználásával összefüggésben esetlegesen felmerülő egyéb költségek és kiadások a nyertes Pályázót terhelik.
10. **Adatkezelés**
11. Az adatkezelési tájékoztató a jelen Szabályzat 1. számú mellékletében található. Minden pályázaton részt vevő köteles elfogadni az adatkezelés feltételeinket, melyeket a pályázatra való jelentkezéskor tudnak megtenni. Kiskorú pályázó esetén törvényes képviselő hozzájárulása szükséges.
12. **Felelősség kizárása**
13. A Szervező kizárja felelősségét a Pályázó valótlan, téves, pontatlan vagy hiányos adatszolgáltatásából, valamint a Nyertes részére elektronikus úton, elküldött értesítésnek neki fel nem róható elvesztéséből, egyéb okból történő sikertelen kézbesítéséből, illetve annak késedelméből eredő, a Pályázó vagy bármely harmadik személy által elszenvedett károk tekintetében. Az adatok helytállóságát a Pályázatra történő jelentkezés során (vagy azt követően) a Szervezőnek nem áll módjában ellenőrizni. Ezzel kapcsolatban a felelősség és minden ezzel járó jogi és anyagi következmény minden esetben a Pályázót terheli.
14. A Szervező a Nyeremények tekintetében minőségi felelősséget nem vállalnak, a nyertes ilyen igényét jogszabályi keretek között a Nyeremény szolgáltatójával, illetve forgalmazójával szemben érvényesítheti. Amennyiben a nyertes a Nyereményét határidőben nem veszi át, azt a továbbiakban a Szervezőtől nem követelheti.
15. A Szervező fenntartja a jogot, hogy kizárja a Pályázatból azokat a Pályázókat, akik megszegik vagy nem felelnek meg a Szabályzatban foglaltaknak, és/vagy azokat is, akik valamely tettükkel vagy mulasztásukkal a Szervező megítélése szerint ártanak, kárt okoznak a Szervezőnek és/vagy a Pályázat arculatának és hírnevének, vagy rossz színben tűntetik fel azokat.
16. A Szervező fenntartja a jogot, hogy manipuláció, szabálytalan pályázat, visszaélés, vagy ezek gyanúja esetén a Pályázatból bárkit indoklás nélkül kizárjon. Amennyiben a Pályázó bármely okból nem felel meg a Szabályzatban rögzített feltételeknek, kizárhatja. Amennyiben a Pályázó a Szabályzat feltételeit - annak bármely rendelkezése tekintetében - nem fogadja el, vagy azzal kapcsolatban kifogást emel, a Pályázatból szintén kizárásra kerül. Amennyiben a Pályázat során a Pályázó bármely cselekménye sérti a Szervező, vagy más személyek jogait, törvényes érdekeit, illetve a közérdeket, vagy az erkölcsi normákat, úgy a Szervező a Pályázót kizárhatja a Pályázatból.
17. A Szervező kizárja a felelősségét minden olyan kár tekintetében, amely a Pályázó érdekkörében a jelen szabályzat be nem tartása, vagy az értesítés, illetve kézbesítés Szervezőnek fel nem róható okból történő meghiúsulása miatt keletkezik.
18. A Szervező fenntartja a jogot, hogy az előre nem látható, a meghirdetett Nyeremény igénybevételét lehetetlenné tevő okok miatt a Nyereményt megváltoztassa vagy visszavonja.
19. A Szervező fenntartja a kizárólagos jogot a Pályázat, illetve a Szabályzat bármely okból történő részbeni vagy teljes módosítására, a Pályázat törlésére, felfüggesztésére és/vagy megszüntetésére a Pályázat teljes időtartama alatt bármikor, különösen, de nem kizárólagosan amennyiben a Pályázat nem folytatható le a jelen Szabályzatnak megfelelően. A Szabályzat módosítását, illetve a Pályázat esetleges megszüntetéséről szóló értesítést a Szervező közzéteszi. A Pályázók felelőssége, hogy ezekről megfelelően tájékozódjanak. A Pályázat és annak mechanizmusával kapcsolatosan a jogorvoslat kizárt!
20. A Szervező fenntartja a jogot, hogy a Nyertesnek a Nyereménnyel kapcsolatos bármely reklamációját elutasítsa.
21. A Szervező nem vállal felelősséget a Nyeremény átvételének a helytelen vagy téves személyazonosító adatok és/vagy elérhetőségek következtében történő ellehetetlenülése miatt.
22. A Pályázó az általa tévesen szolgáltatott adatokból adódó valamennyi következményt maga viseli, az ezzel kapcsolatos felelősség és minden ezzel járó jogi és anyagi következmény a Pályázót terheli.
23. A Szervező nem vállal felelősséget azért, ha a pályázat időtartama alatt bármely, a Pályázatokkal összefüggő weboldal technikai okokból időszakosan nem érhető el.
24. A Szervezőt és munkavállalóit, kapcsolt vállalkozásait, társvállalatait és képviselőit semmilyen felelősség nem terheli a Pályázó által beküldött pályázatok elvesztéséért, amennyiben az internetszolgáltatók által okozott bármilyen probléma okozza, illetőleg amennyiben az internetszolgáltatás késései, megszakadása, hibája vagy túlterheltsége folytán a Pályázó válaszai a határidő lejártát követően érkezik meg.
25. A Szervező kizár minden felelősséget bármilyen kártérítési, kártalanítási igényért a Pályázatban való részvétellel összefüggésben, továbbá a Pályázat vagy annak lebonyolítása esetleges hibáiból, hiányosságaiból eredő vagy ahhoz kapcsolódó költségekért, károkért, veszteségekért.
26. A Szervező kizárja felelősségét a Pályázattal kapcsolatos bármilyen kommunikációs anyagban esetlegesen előforduló nyomdai hibáért.
27. A jelen Szabályzat szerinti Pályázat független a TikTok-tól, a TikTok semmilyen formában nem támogatja, nem vesz részt benne és nem felelős érte, vele összefüggésbe nem hozható, azt kizárólag Szervező indítja. A Pályázattal kapcsolatban a Pályázók vagy más TikTok felhasználók magatartásáért a Szervező semmilyen formában nem felel.
28. A Szervező fenntartja a jogot, hogy a jogszabálysértő, etikai, vagy az általános társadalmi értékítélet szempontjából elfogadhatatlan, vagy politikai tartalmú felhasználói megnyilvánulásokat indokolás nélkül moderálja.
29. **Egyéb rendelkezések**
30. A Szervező nem köteles válasz e-mailt küldeni a Pályázók részére, kivéve a VIII. 1. pontban foglaltakat.
31. A Pályázat lebonyolítása, illetve az abban való részvétel a jelen szabályzat szerint történik. A Pályázók a Pályázatban való részvétellel elfogadják a jelen Pályázatszabályzat és Adatvédelmi tájékoztatás minden rendelkezését.
32. Amennyiben a szabályzat valamely kérdést nem szabályoz, úgy a hatályos jogszabályok vonatkozó rendelkezéseit kell alkalmazni.

A Szervező azon pályázatokat tekinti érvényesnek, amelyek a fenti feltételeket teljesítik.

További információért látogassatok el a Pénzmúzeum hivatalos honlapjára.

**Mellékletek:**

*1. számú melléklet Adatkezelési tájékoztató*

*2. számú melléklet Törvényes képviselői hozzájárulás pályázaton való részvételhez*

*3. számú melléklet Adatkezelési hozzájárulás kép és hangfelvételhez*

Kellemes Pályázatot kívánunk!

Budapest, 2023. december 19. napon

MNB-EduLab Kft.

Szervező

**1. számú melléklet**

**ADATKEZELÉSI TÁJÉKOZTATÓ**

**A kapcsolódó adatvédelmi és más jogszabályi előírások:**

* az Európai Parlament és a Tanács (EU) 2016/679 rendelete (2016. április 27.) – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, GDPR) és,
* az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.),

**Az Adatkezelő megnevezése:**

Cégnév: MNB-EduLab Kft.

Székhely: 1013 Budapest, Krisztina körút 55.

Cégjegyzékszám: 01-09-386367

Adószám: 29306934-2-41

Adatvédelmi tisztviselő: Dr. Dávid Péter

Email: adatvedelem@mnb-edulab.hu

**Az adatkezelés célja:**

A Szervező által szervezett Pályázaton történő részvétellel a Pályázók beazonosítására, kapcsolattartásra és nyeremények esetleges postai úton történő kézbesítésére való adatkezelés a cél.

**Az adatkezelés jogalapja:**

Az érintett önkéntes hozzájárulása.

**Kezelt adatok köre:**

* név;
* életkor;
* lakcím;
* e-mail cím;

**Az adatkezelés időintervalluma**

Az adatkezelés időtartama az adatok megadásától a nyeremények átadásáig, de legkésőbb a hozzájárulás visszavonásáig tart.

**A személyes adatok címzettjei, illetve a címzettek kategóriái:**

Az Adatkezelőnek és az Adatfeldolgozónak a Pályázat lebonyolításában résztvevő munkatársai.

**Tájékoztatás az érintettek jogairól**

Az érintett tájékoztatást kérhet személyes adatai kezeléséről, valamint kérheti személyes adatainak helyesbítését, illetve - a jogszabályban elrendelt adatkezelések kivételével - törlését.

**Előzetes tájékozódáshoz való jog**

Az érintett jogosult arra, hogy az adatkezeléssel összefüggő tényekről és információkról az adatkezelés megkezdését megelőzően tájékoztatást kapjon. Ennek a jognak a biztosítása érdekében is fogalmaztuk meg a jelen fejezetben szereplő, adatkezelésre és adatvédelemre vonatkozó tájékoztatást.

**Hozzáféréshez való jog**

Az érintett kérheti a MNB-EduLab Kft.-től, hogy:

* erősítse meg személyes adatainak kezelését;
* biztosítson másolati példányt az ilyen adatokhoz;

nyújtson további tájékoztatást személyes adataira vonatkozóan, így különösen arról, hogy milyen adatokkal rendelkezik, mire használja ezeket az adatokat, kivel osztja meg ezeket az adatokat, hogy továbbítja-e ezeket az adatokat külföldre, hogy milyen módon védi ezeket az adatokat, meddig tárolja az adatokat, milyen módon és formában tud panaszt tenni, és végül, hogy honnan szerezte meg az érintett adatait.

**Helyesbítéshez való jog**

Az érintett kérheti, hogy a MNB-EduLab Kft. helyesbítse, illetve egészítse ki a tévesen, pontatlanul vagy hiányosan szereplő személyes adatait. A tévesen szereplő adat helyesbítése előtt a Szervező megvizsgálhatja az érintett adatok valóságosságát, illetve pontosságát.

**Törléshez, elfeledtetéshez való jog**

Az érintett a személyes adatának törlését kérheti:

* ha az érintett adat már nem szükséges az annak begyűjtésekor megfogalmazott adatkezelési célok teljesítéséhez; vagy,
* ha visszavonta hozzájárulását (amennyiben az adatkezelés hozzájáruláson alapul); vagy,
* ha a tiltakozáshoz való jogát gyakorolja; vagy,
* ha az érintett adatot jogtalanul kezelték; vagy,
* ha az érintett adat törlését jogszabályi kötelezettség írja elő.

Az érintett a személyes adatának törlésére irányuló kérését. Az MNB-EduLab Kft. nem köteles teljesíteni, ha személyes adatának kezelése az alábbi okokból szükséges és indokolt:

* a jogszabályi kötelezettségnek való megfelelés miatt; vagy
* a jog vagy jogos érdek bíróság előtti érvényesítése vagy védelme miatt.

**Adatkezelés korlátozására irányuló jog (zárolási jog)**

Az érintett kérheti, személyes adatainak kezelésének korlátozását (adatait zárolását),

* ha azok helyességével, pontosságával vagy valódiságával összefüggésben nem biztosítható helyesbítés (ld. „Helyesbítéshez való jog”); vagy,
* ha az adatkezelés jogszerűtlen, de az érintett nem kéri az adatok törlését; vagy,
* ha az érintett adat már nem szükséges az annak begyűjtésekor megfogalmazott adatkezelési célok teljesítéséhez, de annak törlését bizonyos jogok vagy jogos érdekek bíróság előtti érvényesítése kizárja; vagy,
* ha tiltakozáshoz való jogával élt, és az MNB-EduLab Kft. eljárása jogszerűségének vizsgálatára még nem zárult le.

Zárolási jog gyakorlása esetén személyes adatát továbbra is jogosulta az MNB-EduLab Kft. és használni, amennyiben:

* az erre vonatkozó hozzájárulást megkapta az érintettől; vagy,
* ha az érintett adat használata (megléte) bizonyos jog vagy jogos érdek bíróság előttiérvényesítése érdekében szükséges; vagy
* ha az érintett adat használata (megléte) egy másik természetes vagy jogi személy jogainak védelme érdekében szükséges.

**Tiltakozáshoz való jog**

Az érintett saját helyzetével kapcsolatos okokból bármikor tiltakozhat személyes adatainak kezelése ellen, amennyiben úgy ítéli meg, hogy alapvető jogai ezt kívánják meg.

Bármikor, indokolás nélkül tiltakozhat az érintett személyes adatainak direktmarketing-célú kezelése ellen, mely esetben az adatkezelést az MNB-EduLab Kft. a lehető leggyorsabban megszünteti.

**Az érintett tájékoztatása az esetleges adatvédelmi incidensről**

Az MNB-EduLab Kft. a legjobb tudása szerint és a kockázatokkal arányosan védi az érintett személyes és más típusú adatait, korszerű és megbízható informatikai környezetet működtet, és különleges gondossággal választja ki együttműködő partnereit. Szabályozott és felügyelt módon végzi belső folyamatait annak érdekében, hogy a személyes adatok kezelése kapcsán a legapróbb hibát, problémát vagy incidenst is megelőzze, elkerülje, vagy ha az mégis bekövetkezik, akkor az esetet detektálja, kivizsgálja és lekezelje.

Ha esetlegesen a személyes adatokat érintő incidens mégis bizonyítottan bekövetkezne és valószínűsíthetően magas kockázattal járna az érintettek jogaira és szabadságaira nézve, akkor az MNB-EduLab Kft. vállalja, hogy az adatvédelmi incidensről az érvényes adatvédelmi előírásoknak megfelelő módon és tartalommal, indokolatlan késedelem nélkül tájékoztatja az érintettet és az adatvédelmi hatóságot.

**A felügyeleti hatóságnál történő panasztételhez való jog**

Adatkezelést érintő panasszal a bíróságnál, illetve a Nemzeti Adatvédelmi és Információszabadság Hatóságnál lehet élni:

* Székhely: 1055 Budapest, Falk Miksa u. 9-11
* Telefon: +36 (1) 391-1400
* Telefax: +36 (1) 391-1410
* E-mail: ugyfelszolgalat@naih.hu

**A felügyeleti hatósággal szembeni hatékony bírósági jogorvoslathoz való jog**

Ön jogosult a hatékony bírósági jogorvoslatra a felügyeleti hatóság Önre vonatkozó, jogilag kötelező erejű döntésével szemben.

**Az adatkezelővel vagy az adatfeldolgozóval szembeni hatékony bírósági jogorvoslathoz való jog**

Ön jogosult a hatékony bírósági jogorvoslatra, ha megítélése szerint a személyes nem megfelelő kezelése következtében megsértették a jogait.

A játékban való részvétel és az ehhez szükséges adatszolgáltatás önkéntes.

A megadott adatokat a Szervező, mint adatkezelő a játékhoz tartozó szabályzatban részletezett célra használja. Amennyiben Szervező nem saját maga szállítja házhoz a csomagot, úgy a Pályázó nevét, címét, telefonszámát átadja a futárszolgálatnak a nyeremény kiszállítása érdekében.

Az Adatkezelő szavatolja, hogy az adatkezelés minden esetben a hatályos jogszabályi rendelkezések megtartásával történik.

Amennyiben az adatkezelési feltételek megváltoznak, a Szervező tájékoztatja a Pályázókat a módosításokról.